
    10.01.2024
כ"ט השבט תשפ"ד
       הנדון: תכנית הטיולים השנתית לשנת הלימודים תשפ"ה( 2024-2025 )-נושא שנתי ודגשים לתכנון
מנהלים ומנהלות יקרים ויקרות,
מאז ה-7/10/2023 אנו מצויים בתקופה קשה ומורכבת שלא ידעה המדינה מאז הקמתה. 
ליבינו עם המשפחות השכולות, משפחות החטופים ומשפחות הפצועים. מערכת החינוך פועלת בהגדרת שגרת חירום וההנחיות מתעדכנות בהתאם להחלטות פיקוד העורף.
כללי:
הטיולים השנתיים במסגרת מערכת הלימודים מהווים נדבך משמעותי וחשוב בתוך מערכת החינוך, ומהווים חלק בלתי נפרד מתהליך מעיצוב דמותו של בוגר בתי ספר היוצרים. 
הטיולים השנתיים מקנים ערכים לימודיים חינוכיים וחברתיים ובהיותם חווייתיים, תורמים הטיולים להיכרותם של התלמידים עם תבנית נוף סביבתו וארצו באמצעות מראה עיניים ותנועת רגליים.
הנושא השנתי שנבחר על ידי וועדת הטיולים המשרדית – לשנת הלימודים  תשפ"ה- "פוסעים בשביל ההתחדשות". צלקות המלחמה אותה חוו תלמידנו ומוריהם ילוונו עוד שנים אך מתוך הקושי אנו פוסעים אל השאיפה להתחדשות למרות הכאב והאובדן.
תכנון תוכנית הלימודים השנתי באופן יסודי ומסודר תאפשר לצוות ההוראה והתלמידים הנאה, למידה ואתגר באופן בטוח ומסודר .
דגשים לתכנון תכנית הטיולים השנתית מבחינה פדגוגית:
· לתכנון מערך הטיולים יהיה שותף כלל הצוות החינוכי (צוות הנהלה, רכזי השכבות ורכזי המקצוע), בהובלת מנהל בית הספר ורכז הטיולים.
· תכנית הטיולים תביא לידי ביטוי את  הנושא השנתי, בכל שכבות הגיל.
· תכנית הטיולים הבית-ספרית, תזמן לצוות החינוכי רכזי שכבות ורכזי מקצוע הזדמנות לגבש ולבנות תכנים שיועברו במערך הטיולים כך יחזקו את ההוויה החינוכית של בית הספר גם במהלך פעילות חוץ-בית-ספרית.
· עיקרון הבחירה של התלמידים כחלק מפדגוגית החינוך היוצר. עקרון הבחירה יכול לבוא לידי ביטוי באופנים שונים (התלמידים יהיו שותפים לתכנון הטיול, תיאומו , הדרכה במהלכו ועוד).
· יש לערוך את תכנית הטיולים בהתאם למתווה הוועדה הארצית והנחיות יו"ר ועדת הטיולים הארצית.  
· יש לרענן מידי שנה תחומי הדעת והעניין שיועברו במהלך הטיולים, משנה קודמת וזאת כדי להעשיר ידע התלמידים ולחושפם לשלל תחומי עניין כדי לפתח חשיבה רב-תחומית.
יש להימנע מחזרה על מסלולים ואתרים שהתלמידים טיילו וביקרו בהם ב-4 שנים הקודמות. (היה ומלמדים גם בכיתות ט') יש לוודא כי בכל שנה הטיול השנתי במרחב גיאוגרפי ונופי שונה.
דגשים לתכנון תכנית הטיולים השנתית מבחינה מנהלתית:
· יש לקחת בחשבון הארות והערות שעלו במהלך הטיולים של השנה הנוכחית ולשנות בהתאם לתכנית הטיולים של השנה הבאה עלינו לטובה.
· על תכנית הטיולים השנתית, להתחשב בתנאי מזג-האוויר ובעונות השנה, בימי-הזיכרון השנתיים , הנחיות פיקוד העורף  וכיוצא באלה.
· תכנית הטיולים תיתן מענה לגודל בית הספר. בבתי ספר המונים עד 100 תלמידים ניתן 
להוציא את כל שכבות הגיל יחד לטיול שנתי (כדי לחסוך בעלויות). בבתי ספר גדולים מ-100 תלמידים יש צורך/ עדיף להוציא כל שכבה בנפרד. 
· מצ"ב קישור לשאלון תכנית הטיולים לשנת תשפ"ה: 
https://docs.google.com/forms/d/e/1FAIpQLSfYQE3Vo7goD6TntMGeHoY-CH6Fly4Vr9WZ5g-JtWqHSK8o-Q/viewform?usp=sf_link

· המענה על שאלון תכנית הטיולים השנתית לשנת הלימודים הבאה יישלח לאישורה של וועדת הטיולים הארצית והמפקח הכולל של בית-הספר עד לתאריך י"ד אייר תשפ"ד 21.05.2024.  אישור התכנית יתקבל רק כאשר ישלח מייל אישור רשמי מטעם ועדת הטיולים הארצית .
· כידוע לכם ישנו נוהל שיש לקיים ולו פעם אחת בשלוש שנות התיכון טיול אחד לירושלים. טיול זה יכול להתבצע כחלק מטיול שנתי או כחלק מטיול חד יומי. תכנית הטיולים לא תאושר היה ולא יצורף תכנון טיול לירושלים לאחת השכבות או יותר. יש לכך התייחסות בשאלון אישור התכניות. 
· אנא היו בקיאים בהנחיות השונות הנדרשות לאטרקציות אותם אתם מתכננים לבצע בטיול. קראו ופעלו בהתאם להנחיות חוזרי מנכ"ל השונים והוראות אישור הטיול מטעם מוקד טבע ומלאו הטפסים הקשורים לאטרקציה בטופס הטיולים.
· כדי שתכניות הטיולים יתבצעו בצורה בטוחה ומקצועית עליכם לוודא מבעוד מועד שיש לכם מספיק מורים שעברו הכשרת אחראי טיול וכמובן שרכז/ת הטיולים שלכם ממשיך בתפקידו בשנה הבאה. היה ולא יש להודיע לרכז ועדת הטיולים בהקדם אשר פרטיו מופיעים מטה ובהתאם לכך יבנה ההכשרות הרצויות שמועדיהן  יפורסמו בהתאם לצורך.
· לאחר בניית תכנית הטיולים השנתית ואישורה, יש לעדכן קב"ט המוס"ח בפרטי תכנית הטיולים. 
·  מועדי ימי עיון רכזי טיולים לשנת תשפ"ה 2024-2025: יום העיון הראשון התקיים ב- 18.11.2024 באופן מקוון. מפגש נוסף פיסי  מתוכנן להתקיים בתאריך: יום ב'כ"ו שבט תשפ"ה 24.02.2025. רכזי הטיולים מחויבים להשתתף בימי העיון.
· להבהרות ושאלות ניתן לפנות אל רכז הועדה מר  ד"ר אורן תמם במספר הטלפון : 0544944322 בין השעות 08:00-15:00 ימים א'-ה'. או במייל: vadattiyulimkalkala@gmail.com.

אורית וקנין- שילה
ממונה נוער וחניכות

עותקים:  
מר ניצן מימרוד - מנהל האגף להכשרה מקצועית ופיתוח כ"א
מר אייל ארליך- ר' תחום תעסוקת נוער
הגב' רותם גרוס- ר' תחום תכנון ובקרה
ממוני נוער במחוזות
צוות הרפורמה

